open-index/open-wikipedia-markdown huggingface dataset:
Egean saaret, Kreeta

**Egean saaret, Kreeta** () on Kreikan NUTS 1 -alue (EL4), joka on määritelty Euroopan unionin tilastollisia tarpeita varten. Alue ei vastaa suoraan mitään Kreikan hallinnollista aluetta eikä sitä käytetä hallinnollisiin tarkoituksiin.

NUTS-alue koostuu kolmesta hallinnollisesta alueesta, jotka vastaavat samalla NUTS 2 -alueita: Pohjois-Egean saaret, Etelä-Egean saaret ja Kreeta. Alueen väkiluku on  (2021).

## Lähteet
Keski-Kreikka (täsmennyssivu)

**Keski-Kreikka** voi viitata useisiin Kreikan alueisiin, jotka kattavat maantieteellisesti eri alueen:
 
* Keski-Kreikka, yksi Kreikan kolmestatoista alueesta.
* Keski-Kreikka, yksi Kreikan perinteisistä historiallis-maantieteellisistä alueista.
* Keski-Kreikka, yksi Kreikan NUTS 1 -alueista.
Meillä on aikaa

**Meillä on aikaa** on suomalaisartisti Juha Tapion kappale hänen yhdeksänneltä, Lapislatsulia-studioalbumilta. Sen julkaisi Kaiku Recordings albumin neljäntenä singlenä 20. kesäkuuta 2014. Sanoiltaan kappale kertoo elämään pelotta tarttumisesta ja uuden alun mahdollisuudesta. Artisti itse on pitänyt kappaletta kaikista parhaimpana Lapislatsulia-albumin kappaleista. Kappaleen toistaiseksi ainoa listasaavutus on radiolistan 4. sija.

## Kappaleet
**Digitaalinen lataus**

# 

## Listasijoitukset

## Lähteet
Eduardo Campos

**Eduardo Campos** (10. elokuuta 1965 Recife – 13. elokuuta 2014) oli Brasilian sosialistisen puolueen poliitikko ja presidenttiehdokas. Campos sai surmansa lento-onnettomuudessa 13. elokuuta 2014, kun hänen yksityiskoneensa putosi huonossa säässä asuinalueelle Santosin kaupungissa São Paulon osavaltiossa.

## Lähteet

## Aiheesta muualla
Andrius Gudžius

**Andrius Gudžius** (s. 14. helmikuuta 1991 Kaunas) on liettualainen kiekonheiton maailmanmestari.

Gudžius on menestynyt hyvin eri ikäluokkien arvokisoissa. Vuoden 2010 alle 20-vuotiaiden MM-kisoissa hän voitti kultaa. Alle 23-vuotiaiden Euroopan-mestaruuden hän voitti vuoden 2013 kisoissa Tampereella. Alle 18-vuotiaiden MM-kisoissa 2007 hän oli pronssilla.

Gudžius voitti maailmanmestaruuden Lontoossa 2017 ennätyksellään 69,21, jonka hän heitti toisella kierroksella. Berliinin EM-kilpailuissa 2018 hän sai kultaa tuloksella 68,46. Eugenen MM-kilpailuissa 2022 Gudžius saavutti pronssia tuloksella 67,55. Vuonna 2021 järjestetyissä Tokion olympialaisissa, Münchenin EM-kilpailuissa 2022, Budapestin MM-kilpailuissa 2023 ja Tokion MM-kilpailuissa 2025 hän sijoittui kuudenneksi, Rooman EM-kilpailuissa 2024 seitsemänneksi, Pariisin olympialaisissa 2024 kahdeksanneksi, Zürichin EM-kilpailuissa 2014 kymmenenneksi sekä Rio de Janeiron olympialaisissa 2016 ja Dohan MM-kilpailuissa 2019 12:nneksi. Hän sai universiadipronssia Gwangjussa 2015.

## Henkilökohtaiset ennätykset
Lähde: IAAF
* Kiekonheitto: 69,59 (2018)

## Lähteet
La première fois

**La première fois** on saksalaisartisti Lolita Jolien kappale. Sen julkaisi Planet Punk Music artistin uran toisena singlenä 27. tammikuuta 2012. Kappaleeseen liittyvä virallinen musiikkivideo julkaistiin 9. maaliskuuta 2012. Se on kaikkien aikojen ensimmäinen saksalaisen artistin musiikkivideo, mikä on kuvattu kokonaan 3D:nä. Toisin kuin artistin ensimmäinen single, "La première fois" ei onnistunut pääsemään listoille.

## Kappalelista

**Digitaalinen lataus**

# La première fois - 3:10

## Lähteet
Martin Hairer

**Martin Hairer** on itävaltalainen matemaatikko. Hairer työskentelee professorina Imperial College London -yliopistossa, jota ennen hän opetti Warwickin yliopistossa Englannissa. Hän on yksi neljästä tutkijasta, jotka palkittiin Fieldsin mitalilla vuonna 2014.

Hän on ollut Academia Europæan jäsen vuodesta 2015.

## Lähteet
Sikojuuret

**Sikojuuret** (*Scorzonera*) on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti 180–200 lajia. Suvun lajimäärä vaihtelee eri lähteissä.

Suomessa tavataan luonnonvaraisena vain harjusikojuurta (*Scorzonera humilis*) Etelä-Suomessa harjukasvina sekä viljeltynä ja harvoin luonnossa satunnaiskasvina esiintyvää mustajuurta (*Scorzonera hispanica*).

## Lajeja
* harmaasikojuuri (*Scorzonera cana*)
* mustajuuri eli ruokamustajuuri (*Scorzonera hispanica*, syn. *Pseudopodospermum hispanicum*)
* egyptinsikojuuri (*Scorzonera hispida*)
* harjusikojuuri eli sikojuuri (*Scorzonera humilis*)
* sulkasikojuuri (*Scorzonera laciniata*)

## Lähteet

## Aiheesta muualla
* Kassu – Kasvien suomenkieliset nimet: Sikojuuret (''Scorzonera'')
* Suomen Lajitietokeskus: Sikojuuret – ''Scorzonera''
* Funet: Sikojuuret (''Scorzonera'') 
* United States Department of Agriculture (USDA): ''Scorzonera'' 
* Flora of China: ''Scorzonera''
Seksin mediamarkkinat

**Seksin mediamarkkinat** on Sanna Karkulehdon tietokirja vuodelta 2011. Teoksen on kustantanut Gaudeamus. Kirja käsittelee feministisen ja queer-tutkimuksen näkökulmista viestimien ilmiöitä, joissa yhdistyvät sukupuoli ja seksuaalisuus sekä julkisuus, kaupallisuus ja valta.

## Aiheesta muualla
* Teos kustantajan sivuilla . 
* Terhi Loukiainen: Tutkija seksin mediamarkkinoilla. Tietysti.fi 19.7.2011.
* Karkulehto analysoi seksipakkomielteistä mediamaailmaa. Minna.fi 19.10.2011.
Uinnin pitkän radan Euroopan-mestaruuskilpailut 1981

**Uinnin pitkän radan Euroopan-mestaruuskilpailut** järjestettiin vuonna 1981 15. kertaa. Kilpailut pidettiin Splitissä, Jugoslaviassa (nykyisessä Kroatiassa) 5.–12. syyskuuta. Kilpailujen järjestäjänä toimi Euroopan uimaliitto LEN. Kilpailulajeina olivat uinti, uimahypyt, taitouinti ja miesten vesipallo.

## Mitalistit
### Uinti
#### Miehet

#### Naiset

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Uinnin, uimahyppyjen ja taitouinnin tulokset  
*Vesipallon tulokset
Red Bull Stratos

**Red Bull Stratos** oli laskuvarjohyppyprojekti, jossa itävaltalainen Felix Baumgartner hyppäsi heliumpallosta stratosfääristä rikkoen useita ennätyksiä. Baumgartner nousi 14. lokakuuta 2012 heliumpallon kyydissä noin 39 kilometrin korkeuteen stratosfääriin New Mexicossa Yhdysvalloissa ennen vapaapudotuksen alkua.  Koko hyppy kapselista maanpinnalle kesti noin kymmenen minuuttia. Vapaapudotuksen arvioitiin aluksi kestävän viidestä kuuteen minuuttia, mutta Baumgartner avasi laskuvarjonsa jo 4 minuutin ja 19 sekunnin pudotuksen jälkeen.

Baumgartner rikkoi äänivallin saavuttamallaan 1357,64 km/h (Mach 1.25) nopeudella, ja hänestä tuli näin ensimmäinen ihminen, joka oli liikkunut yliääninopeudella ilman moottorivoimaa. Alustavien mittauksien perusteella Baumgartner rikkoi myös kaksi muuta ennätystä. Baumgartnerin saavuttama 38&nbsp;969 metrin lentokorkeus rikkoi edellisen, mutta epävirallisen Nicholas Piantanidan tekemän ilmapallon korkeusennätyksen (37640 m). Baumgartner rikkoi myös korkeimmalta tehdyn laskuvarjohypyn ennätyksen, jonka oli tehnyt eläkkeelle jäänyt USAFin eversti Joseph Kittinger, joka toimi myöhemmin myös Baumgartnerin avustajana ja kapselikommunikaattorina itse ennätyshypyn aikana. Fédération Aéronautique Internationale (FAI) virallisti Baumgarnerin ennätykset jonkin aikaa hypyn jälkeen.

Baumgartnerin hyppy tapahtui samana päivänä, jona Chuck Yeager aikanaan rikkoi äänivallin ensimmäistä kertaa miehitetyllä ilma-aluksella.

## Lähteet
Herkuleen–Pohjan kruunun galaksimuuri

**Herkuleen–Pohjan kruunun galaksimuuri** (Her-CrB GW) on marraskuussa 2013 löydetty galaksimuuri, joka on löytöhetkellään suurin tunnettu maailmankaikkeuden rakenne. Rakenne on pituudeltaan 10 miljardia valovuotta tai kolme gigaparsekia, mikä on noin yhdeksäsosa näkyvän maailmankaikkeuden halkaisijasta, ja leveydeltään 900 miljoonaa valovuotta (300 Mpc). Sen punasiirtymä on 1,6–2,1, mikä vastaa 9,6–10,5 miljardin valovuoden etäisyyttä.

Galaksimuurin löysivät István Horváth, Jon Hakkila ja Zsolt Bagoly SWIFT- ja GLAST-teleskooppien avulla kartoittamalla gammapurkauksia.

Kosmologisen periaatteen mukaisesti maailmankaikkeuden pitäisi olla suhteellisen homogeeninen. Her–CrB GW on yli kahdeksan kertaa suurempi kuin ovat laskeneet suurimmaksi maailmankaikkeuden rakenteen kooksi, ja siten sen kaltaiset massiiviset rakenteet kyseenalaistavat nykyisen kosmologisen mallin.

## Lähteet
* http://news.discovery.com/space/galaxies/universes-largest-structure-is-a-cosmic-conundrum-131119.htm 

### Viitteet
Huge-LQG

**Huge-LQG** (Huge Large Quasar Group) eli **U1.27** on marraskuussa 2012 löydetty 73 kvasaarin ryhmä tai näennäinen ryhmä, joka oli löytöhetkellään suurin tunnettu maailmankaikkeuden rakenne. Rakenteen suurin dimensio on neljä miljardia valovuotta tai 1&nbsp;200 megaparsekia ja leveys 500 megaparsekia. Kohteen punasiirtymä on 1,27.

Rakenteen löysi Roger G. Clowesin johtama ryhmä University of Central Lancashiresta. Löytö julkaistiin tammikuussa 2013 *[[Monthly Notices of the Royal Astronomical Society]]* -lehdessä. 

Löytö aiheutti ongelmia, koska kosmologisen periaatteen mukaisesti maailmankaikkeuden pitäisi olla suhteellisen homogeeninen. Huge-LQG:n kaltaiset massiiviset rakenteet kyseenalaistaisivat nykyisen kosmologisen mallin.

Seshadri Nadathur Helsingin yliopistosta on osoittanut että algoritmit, jolla Huge-LQG löydettiin, löytävät vielä suurempia ”rakenteita” simulaatiossa, jossa kvasaarit asetetaan tunnetun esiintymistiheytensä mukaisesti satunnaiseen järjestykseen, eivätkä LQG:t siten ole todellisia rakenteita.

## Lähteet
* http://www.ras.org.uk/news-and-press/224-news-2013/2212-astronomers-discover-the-largest-structure-in-the-universe 
* http://adsabs.harvard.edu/abs/2012arXiv1211.6256C
### Viitteet
Iwo Jiman lipunnosto

**Iwo Jiman lipunnosto** () on amerikkalaisen sotakuvaajan Joe Rosenthalin vuonna 1945 ottama kuuluisa valokuva. Se esittää viittä Yhdysvaltain merijalkaväen ja yhtä laivaston sotilasta pystyttämässä Yhdysvaltain lippua Suribachi-vuoren huipulle Iwo Jiman taistelun aikana. Kuva on kenties tunnetuin toisen maailmansodan aikainen valokuva ja sitä on pidetty myös historian kaikkien aikojen levitetyimpänä valokuvana, josta on lisäksi tehty lukematon määrä erilaisia parodioita. *Iwo Jiman lipunnosto* voitti uutisvalokuvauksen Pulitzer-palkinnon heti julkaisuvuotenaan.

## Valokuva
Amerikkalaiset saivat vuoren haltuunsa aamupäivällä 23. helmikuuta 1945, neljä päivää Iwo Jiman saarelle tehdyn maihinnousun jälkeen. Associated Pressin valokuvaajana toimineen Rosenthalin kuva esittää todellisuudessa toista Suribachin huipulle pystytettyä lippua. Ensimmäinen lippu osoittautui liian pieneksi, eikä se näkynyt 169 metriä korkean vuoren huipulta alas meren rannalle. Niinpä paria tuntia myöhemmin lavastettiin uusi lipunnosto, jonka Rosenthal tallensi Graflex-merkkisellä laatikkokamerallaan. Hän saapui vuoren huipulle kahden merijalkaväen valokuvaajan kanssa juuri kun lippua oltiin pystyttämässä ja joutui sen vuoksi ottamaan kuvansa hätäisesti kameraa kohdistamatta. Rosenthal lähetti filminsä kehitettäväksi Yhdysvaltain tukikohtaan Guamin saarelle ja Associated Press laittoi kuvan jakoon sadoille sanomalehdille vajaan vuorokauden kuluttua sen ottamisesta.

Valokuvassa esiintyy kuusi sotilasta, joista Harlon Block (s. 1924), Franklin Sousley (s. 1925) ja Michael Strank (s. 1919) kaatuivat myöhemmin Iwo Jimalla. Muut sotilaat olivat John Bradley (1923–1994), Rene Gagnon (1925–1979) sekä Ira Hayes (1923–1955).

## Kuva muissa yhteyksissä
Rosenthalin ottamaa valokuvaa on vuosikymmenten kuluessa käytetty lukuisissa eri tarkoituksissa. Vuonna 1954 valmistui Virginian Arlingtoniin Merijalkaväen muistomerkki, joka kuvaa lipun pystytystä. Yhdysvaltain postilaitos julkaisi ensimmäisen kuvasta tehdyn postimerkin jo saman vuoden heinäkuussa. Kolikkoon aihe pääsi vuonna 2005. Kuvasta muokattuja versioita on myös tehty vuosien kuluessa lukemattomia määriä. Niitä on esiintynyt populaarikulttuurissa, taiteessa, erilaisissa yhteiskunnallisissa yhteyksissä sekä mainoksissa. Valokuvan alkuperäinen vedos on vuodesta 1961 lähtien ollut Yhdysvaltain kongressin kirjaston kokoelmissa.

## Galleria

File:IwoJimaFlag.jpg|Rosenthalin kuvassa esiintyvä lippu.
File:MemorialonMtSuribachi.jpg|Muistomerkki Suribachin huipulla.
File:The Marine Corps War Memorial in Arlington, Va., can be seen prior to the Sunset Parade June 4, 2013 130604-M-MM982-036.jpg|Muistomerkki Arlingtonissa.
File:3c-Iwo Jima.jpg|Postimerkki vuodelta 1945.
File:Warforoil.png|Irakin sotaa vastustava juliste.


## Katso myös
*Lipunnosto kolmen valtakunnan rajapyykille
*Voitonlippu Berliinin valtiopäivätalon katolla

## Lähteet

## Aiheesta muualla
Almaz-Antei

**Almaz-Antei** () on vuonna 2002 perustettu, Moskovassa kotipaikkaansa pitävä venäläinen, erityisesti ohjuksia ja tutkia valmistava teollisuuskonserni. Konsernia perustettaessa siihen liitettiin kaikkiaan 46 erillistä tutkimus-, suunnittelu- tai tuotantolaitosta.

## Tunnuslukuja
Vuonna 2012 yrityksen liikevaihdosta 94 prosenttia muodostui aseteollisuuden tuotteista. Yhtiö oli tuolloin liikevaihdoltaan maailman 14. suurin ja Venäjän suurin tämän teollisuussektorin yritys. Tukholman kansainvälisen rauhantutkimusinstituutti SIPRI:n vuoden 2012 listalla Almaz-Antein aseteollisuustuotannon osuus arvioitiin 89 prosentiksi. Henkilökuntaa konsernissa oli liki 96&nbsp;000. Almaz-Antein vuoden 2012 liikevaihto oli 6,124 miljardia USD. Sotilassektorin osuus tuotannosta oli 5,754 mrd USD.

Yhdysvaltalaisen arvion mukaan yhtiön liikevaihto kasvoi vuonna 2013 asesektorilla jopa 44,7&nbsp;% yhteensä 8,3263 miljardiin dollariin. Näin Almaz-Antei olisi noussut maailman 12. suurimmaksi aseteollisuusyritykseksi vuoden 2013 liikevaihdolla mitattuna.

## Päätuotteet
Almaz-Antein tärkeimmät puolustusteollisuuden tuotteet ovat:
# maalta laukaistavat pitkän, keskipitkän ja lyhyen kantaman ohjukset, 
# mereltä laukaistavat pitkän, keskipitkän ja lyhyen kantaman ohjukset,
# ilmavalvontatutkat,
# maaliikenteen ja kranaatti-/tykistötulen seurantatutkat ja 
# automaattiset ilmavalvonta- tulenjohtojärjestelmät.

Keskeisimpiin siviilipuolen tuotteisiin kuuluvat lennonjohtojärjestelmät, lennonjohto-, ilmavalvonta- ja säätutkat, maakaasun tankkausasemat, kelluvan ydinvoimalan reaktorit, dieseljunien ohjauspöydät, metrojunien automaattiset ohjausjärjestelmät, lentäjän ja lentoinsinöörin istuimet, diesel- ja sähkötrukit, vesi-, kaasu- ja lämmitysmittarit.


Kuva:9A33BM3 - OSA-AKM (1).jpg|Lyhyen kantaman ilmatorjuntaohjuksia (OSA-AKM).
Kuva:9A317E - Buk-M2E - MAKS-2011 (2).jpg| Buk-M2E-ilmatorjuntaohjuksia.
Kuva:9A84M at the MAKS-2011 (01).jpg|Pitkän kantaman S-300-ohjuksia.
Kuva:Antey-2500 missile 9M83ME.jpg|Almaz-Antein pitkän kantaman ohjuksen laukaisuputki.
Kuva:9S19ME sector surveillance radar at the MAKS-2013.jpg|Sektorivalvontatutka.
Kuva:96L6E at the MAKS-2011 (01).jpg|Favorit-tutka (mm. S-300-ohjuksille).
Kuva:1L219M MAKS2005.jpg|Zoopark-tutkajärjestelmä (kranaatti- ja tykistötulen sekä ohjusten seurantaan).


## Lähteet

## Aiheesta muualla

*Ukraine crisis: Russian officials targeted by sanctions (21.7.2014)  (bbc.com)
*Neuvoston täytäntöönpanoasetus (EU) N:o 826/2014, annettu 30 päivänä heinäkuuta 2014, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta  (eur-lex.europa.eu)
*Ukraine-related Sanctions; Publication of Executive Order 13662 Sectoral Sanctions Identifications List (16.7.2014)  (treasury.gov)
*Rossija natšnet postavki sistem PVO S-400 Belorussii i Kazahstanu posle 2005 goda (30.1.2012)   (itar-tass.com)
*Most notorious assassination of 2003 solved (20.07.2004)  (pravda.ru)
Condylarthra

**Condylarthra** on epävirallinen ryhmä primitiivisiä nisäkkäitä, joka ennen luokiteltiin lahkoksi. Lajit elivät myöhäisliitukaudelta oligoseenikaudelle, 66–23 miljoonaa vuotta sitten.

Koska dinosaurusten sukupuuton jälkeen maalla ei ollut suuria kasvinsyöjiä, condylarthrit läpikävivät epätavallisen sopeutumisen Palaeoseenikaudella.
Ne täyttivät monta ekologista lokeroa. 
Kaikki kavioeläimet polveutuivat *Condylarthrasta*. Joidenkin tietojen mukaan niistä ehkä polveutuivat myös valaat, norsut, merilehmät ja tamaanit. 
Joistakin kehittyi hirveitä petoja jotka olivat suurempia kuin karhut. Esimerkiksi *[[Andrewsarchus]]* saattoi olla suurin petonisäkäs, jota on koskaan ollut. 
Suurin osa lahkon lajeista oli silti kasvissyöjiä. Kaikilla lajeilla oli viisi varvasta joka jalassa ja vahvat kynnet.

Condylarthra on parafyleettinen, eikä sitä siis enää pidetä taksonina.

## Luokitus

Heimo Didolodontidae
* Didolodus

Heimo Arctocyonidae
* Archtocyon
* Chriacus

Heimo Hypsodontidae
* Alaheimo Tricuspiodontinae
** Litomylus
* Hypsodus
* Louisiana

Heimo Periptychidae
* Ectoconus

Heimo Phenacodontidae
* Pleuraspidotherium
*Phenacodus

## Lähteet

## Aiheesta muualla
* http://palaeos.com/cenozoic/paleocene/paleocene.htm
Heiko Gerber

**Heiko Gerber** (s. 11. heinäkuuta 1972 Stollberg, Saksan demokraattinen tasavalta) on saksalainen uransa lopettanut jalkapalloilija. Pelipaikaltaan hän oli vasen laitapuolustaja.

Gerber pelasi Saksan korkeimmalla sarjatasolla Bundesliigassa yhteensä 199 ottelua, joissa hän teki 11 maalia. Hänen seurojaan pääsarjatasolla olivat Arminia Bielefeld, 1. FC Nürnberg ja VfB Stuttgart. Stuttgartissa pelatessaan Gerber voitti Saksan-mestaruuden kaudella 2006–2007 ja saavutti toisen sijan Saksan cupissa kaudella 2006–2007 sekä Saksan liigacupissa kaudella 2004–2005.

Saksan maajoukkueessa Gerber pelasi kaksi A-maaottelua, molemmat Maanosaliittojen cupissa 1999.

## Lähteet
Horst Heldt

**Horst Heldt** (s. 9. joulukuuta 1969 Königswinter, Länsi-Saksa) on saksalainen uransa lopettanut jalkapalloilija. Pelipaikaltaan hän oli keskikenttäpelaaja.

Heldt pelasi Saksan korkeimmalla sarjatasolla Bundesliigassa yhteensä 359 ottelua, joissa hän teki 36 maalia. Hänen seurojaan Saksan pääsarjassa olivat 1. FC Köln, TSV 1860 München, Eintracht Frankfurt ja VfB Stuttgart. Heldt saavutti Kölnissä toisen sijan Saksan cupissa kaudella 1990–1991 ja Stuttgartissa toisen sijan Saksan liigacupissa kaudella 2004–2005. Hän pelasi myös Itävallan Bundesliigassa puolentoista kauden ajan edustaen SK Sturm Grazia.

Saksan maajoukkueessa Gerber pelasi kaksi A-maaottelua, joista toisen Maanosaliittojen cupissa 1999.

## Lähteet
Rafael Sóbis

**Rafael Augusto Sóbis do Nascimento** (s. 17. kesäkuuta 1985 Erechim, Brasilia) on brasilialainen jalkapalloilija, pelipaikaltaan hyökkääjä. Hän edustaa Fluminensea.

Sóbis on edustanut aikuistasolla myös brasilialaista Internacionalia (2004–2006, lainalla 2010–2011), espanjalaista Real Betisiä (2006–2008) ja arabiemiirikuntalaista Al Jaziraa (2008–2012). Fluminensessa hän pelasi ensin lainalla kauden 2011–2012, kunnes siirtyi seuraan pysyvästi.

Sóbis on pelannut Brasilian maajoukkueessa seitsemän A-maaottelua vuosina 2006–2008. Hän on olympiapronssimitalisti Pekingistä 2008.

## Lähteet
Marschan

**Oy A. Marschan Ab** oli böömiläisen makkarantekijä Anton Marschanin vuonna 1844 Pietariin perustama makkaratehdas. Se siirtyi vuonna 1917 Suomen puolelle Viipuriin. Toisen maailmansodan lopulla yritys muutti Helsinkiin ja laajensi toimintaansa ostamalla helsinkiläisen **Ab A. O. Seeck Oy**:n (per. 1862). Uusi lihavalmistetehdas valmistui Sörnäisiin 1959.

Vuonna 1969 Marschan osti toimintansa lopettaneen **Riihimäen Makkaratehdas Oy**:n (per. 1918) tilat ja vuonna 1972 turkulaisen makkara- ja leikkeletehdas **Oy Fischer & Berger Ab**:n (per. 1925).

Marschanin suvun omistuksessa ollut Oy A. Marschan Ab myytiin Tuottajain Lihakeskuskunnalle (TLK) kahdessa osassa 1974 ja 1975. Jälkimmäisenä vuonna TLK yhdisti sen vastikään ostamaansa Helsingin Kauppiaat Oy:hyn, jolloin Marschanin toiminta itsenäisenä yrityksenä päättyi.

Oy A. Marschan Ab työllisti loppuaikoina noin 250 henkeä.

## Lähteet
* Puro, Laura ja Åberg, Veijo: *Lihatalonpojat ja heidän yhtiönsä. LSO, HKScan ja liha-alan muutos*. Porvoo 2012. , Liitteet, s. 269–270.
Wahlroosit

**Wahlroosit Oy** oli vuonna 1922 Varkaudessa toimintansa aloittanut makkaranvalmistaja, joka vuonna 1924 muutti Kotkaan Hovinsaarelle. Yhtiö laajensi hankkimalla alueelta lisää tuotantotiloja. Viimeisin tehdasrakennus valmistui entisen viereen 1967. Vihannessäilykkeiden valmistuksen Wahlroosit aloitti 1972.

Osuusteurastamoiden keskusliike Tuottajain Lihakeskuskunta (TLK) kiinnostui Wahlroosit Oy:stä yhtiön aloitettua Kaakkois-Suomessa oman eläinhankinnan ja teurastuksen. Vuonna 1980 yhtiö myytiin TLK:lle, joka kolme vuotta myöhemmin siirsi tuotannon muille tehtailleen ja sulki Kotkan tehtaan.

Wahlroosit Oy:n palveluksessa vuonna 1980 oli 288 henkeä.

## Lähteet
* Puro, Laura ja Åberg, Veijo: *Lihatalonpojat ja heidän yhtiönsä. LSO, HKScan ja liha-alan muutos.* Porvoo 2012. , Liitteet, sivu 276.
* Kaupunkilehti Ankkuri 30.11.2011, ”Vanha makkaratehdas nurin Hovinsaarella”, viitattu14.8.2014.
Attockin piirikunta

**Attockin piirikunta** (pandžabiksi ja , ) on yksi Pakistanin Punjabin provinssin 36 piirikunnasta. Se perustettiin vuonna 1904 Rawalpindin piirikunnasta ja oli alkuperäiseltä nimeltään **Campbellpurin piirikunta**. Nimi vaihdettiin Attockiksi vuonna 1978.

Attockin piirikunta rajautuu pohjoisesta Khyber Pakhtunkhwan Swabin, Haripurin ja Nowsheran piirikuntiin, idästä Rawalpidin piirikuntaan, etelästä Chakwalin piirikuntaan, lounaasta Mianwalin piirikuntaan ja lännestä Kohatin piirikuntaan.

Piirikunta jakautuu kuuteen tehsiliin: Attock, Fateh Jang, Hassanabdal, Hazro, Jand ja Pindi Gheb.

## Lähteet
Babylon A.D.

**Babylon A.D.** on vuonna 2008 ensi-iltansa saanut Mathieu Kassovitzin ohjaama tieteiselokuva. Maurice Georges Dantecin teokseen *Babylon Babies*
perustuvan elokuvan ovat käsikirjoittaneet Kassovitz ja Éric Besnard. 20th Century Fox julkaisi elokuvan Pohjois-Amerikassa ja Canal Plus Euroopassa.

## Juoni
Elokuva sijoittuu lähitulevaisuuteen, jossa maailma on totaalisessa kaaoksessa. Palkkasoturi ja salakuljettaja Toorop (Diesel) saa vanhalta ystävältään Gorskyltä (Depardieu) tehtävän viedä nuori nainen Aurora (Thierry) ja hänen kasvatti-äitinsä Rebeka (Yeoh) Amerikan mantereelle.

## Näyttelijät

## Tuotanto
Ohjaaja Mathieu Kassovitz on kutsunut elokuvaansa yhdistelmäksi typeryyttä ja väkivaltaa. Kassovitzin mukaan elokuvastudio 20th Century Fox tuhosi elokuvan jo sen kuvausvaiheessa niin ettei yksikään kohtaus ole käsikirjoituksen mukainen.

## Vastaanotto
Elokuva on saanut pääosin kielteisiä arvosteluja, esimerkiksi Rotten Tomatoes -verkkosivustolla elokuva on saanut arvosanan 6%, joka perustuu sataan arvioon.

## Lähteet

## Aiheesta muualla
* 
*
Gogounou

**Gogounou** on piirikunta ja kaupunki Aliborin departementissa Beninissä. Se sijaitsee maan pohjoisosassa 35 kilometriä departementin pääkaupungista Kandista etelään. Kunnassa oli 80&nbsp;000 asukasta (vuonna 2002).

Gogounoun piirikunnan pinta-ala on 4&nbsp;910 neliökilometriä. Se rajoittuu pohjoisessa Aliborin departementin Banikoaran ja Kandin sekä idässä Ségbanan piirikuntiin, etelässä Borgoun departementin Bembèrèkèn ja Sinendén piirikuntiin sekä lännessä Atakoran departementin Kéroun piirikuntaan.

Seudulla virtaavat Nigerin sivujoet Alibori ja Sota. Pinnanmuodostukseltaan se on kumpuilevaa tasankoa. Ilmasto on sudanilais-guinealainen. Vuotuinen sademäärä on 1&nbsp;100 millimetriä. Jokien varsilla on galleriametsiä.

Kuntaan kuuluu kuusi arrondissementtia: Gogounou, Bagou, Gounarou, Sori, Wara ja Zougou-Pantrossi. Asukkaista 53,8 % on barboja ja 41,6 % fulbeja. Uskonnoltaan 67,1 % muslimeja, 11,1 % harjoittaa perinteisiä uskontoja, 7,8 % on katolisia ja 0,9 % protestantteja.

Seudun pääelinkeinot ovat maanviljely ja karjanhoito. Tärkeimmät tuotantokasvit ovat puuvilla, riisi ja maapähkinä. Kotieläimiä ovat naudat, lampaat, vuohet, siat ja siipikarja. Lisäksi harjoitetaan kalastusta ja kaupankäyntiä. Teollisuutta ei ole.

Gogounoun kautta kulkee etelästä Nigerin rajalle johtava päällystetty maantie. Palveluihin kuuluu nelisenkymmentä alakoulua, kaksi yläkoulua ja kuusi terveyskeskusta.

Matkailupalveluja ei juuri ole.

## Lähteet

## Aiheesta muualla
* Gogounoun kunnan sivusto
Viikkokalenteri

**Viikkokalenteri** on kalenteri, jota Suomessa ehdotti käyttöön otettavaksi Paul Kustaanheimo. Viikkokalenterissa vuosi sisältää aina tasamäärän viikkoja, jolloin sama päivä vuodesta sattuu aina samaksi viikon­päiväksi, mutta toisin kuin monissa muissa tähän pyrkivissä kalenteriehdotuksissa (esimerkiksi maailmankalenterissa), viikkorytmi ei katkeile. Kun normaalivuodessa on 52 viikkoa ja karkaus­vuodessa 53 viikkoa ja karkausvuosi on 5:llä jaollisina vuosina lukuun ottamatta niitä 40:llä jaollisia, jotka eivät ole jaollisia 400:lla, päästään täsmälleen samaan keskimääräiseen vuoden pituuteen kuin gregoriaanisessa kalenterissa. Kustaanheimo ehdotti, että karkausviikko sijoitettaisiin vaikkapa kesäaikaan "maailmanvapaaviikoksi."

## Lähteet
*Paul Kustaanheimo: Läheinen ja kaukainen avaruus, artikkeli viikkokalenteri.
Ewokin kieli

**Ewok** () on Tähtien sota -elokuvasarjassa esiintyvä keinotekoinen kieli. Ewokin kieli on ewokien äidinkieli ja sitä kuullaan elokuvassa Jedin paluu.

Kielen on kehittänyt Jedin paluu -elokuvan äänisuunnittelija Ben Burtt. Elokuvan DVD-version kommenttiraidalla Burtt kertoo kielen perustuvan kalmukiin, joka on etupäässä Venäjällä asuvien kalmukkien puhuma mongolikieli. Burtt kuuli kieltä dokumentissa ja piti siitä, miltä kieli kuulosti. Burtt äänitti kalmukin kielen puhujaa ja äänityksen perusteella ääninäyttelijät muodostivat ewokin kielen imitoimalla puhujaa eri tyylilajeissa. Elokuvan kohtauksessa jossa C-3PO-robotin tuli puhua ewokin kieltä, näyttelijä Anthony Daniels loi Burttin kanssa sanoja perustuen kalmukin kielen nauhoituksiin.

## Lähteet
Total Recall (vuoden 2012 elokuva)

**Total Recall** on vuonna 2012 ensi-iltansa saanut Len Wisemanin ohjaama yhdysvaltalainen tieteiselokuva. Se on uudelleenfilmatisointi vuoden 1990 elokuvasta *[[Total Recall – Unohda tai kuole]]*.

## Juoni

Elokuvan tapahtumat sijoittuvat tulevaisuuteen, jossa ihmiskunta on supistunut radikaalisti ja suuri osa maapalloa on saastunut. Maapallolla on vain kaksi elinkelpoista aluetta, rikas Britannian Yhdysvallat sekä työläisten kansoittamaan köyhä Australian siirtokunta, joiden väliä kuljetaan Maan sisään rakennetun tunnelin läpi. Yhtiö nimeltä Rekall kykenee tekemään unelmista todentuntuisia muistoja. Siirtokunnassa asuva tehdastyöntekijä Doug Quaid (Colin Farrell) haluaa vaihtelua arkeensa ja hakeutuu yhtiön asiakkaaksi saadakseen muistot agentin elämästä. Toimenpide kuitenkin epäonnistuu ja Quaidista tulee takaa-ajettu. Hän pakenee poliisia, jota komentaa vapaan maailman johtaja Cohaagen (Bryan Cranston). Quaid liittoutuu kapinallisen taistelijan Melinan (Jessica Biel) kanssa ja yhdessä he päättävät etsiä vastarintaliikkeen johtajan Matthias Lairin (Bill Nighy) lopettaakseen Cohaagenin valtakauden. Totuuden paljastuessa Quaidin ja koko ihmiskunnan kohtalo on vaakalaudalla.

## Näyttelijät

## Vastaanotto
Elokuva on saanut pääosin negatiivisia arvosteluja, esimerkiksi Rotten Tomatoes -verkkosivustolla elokuva on saanut arvosanan 30&nbsp;%, joka perustuu 217 arvioon.

## Lähteet

## Aiheesta muualla
* 
*
Malaika Mihambo

**Malaika Mihambo** (s. 3. helmikuuta 1994 Heidelberg) on saksalainen pituushyppääjä. Hän on voittanut olympiakultaa, maailmanmestaruuden ja Euroopan-mestaruuden.

Mihambo voitti alle 20-vuotiaiden Euroopan-mestaruuden Rietissä vuonna 2013 tuloksella 670. Vuoden 2014 Euroopan-mestaruuskilpailuissa Mihambo sijoittui neljänneksi hypäten saman tuloksen 665 pronssimitalistin kanssa. Hän voitti alle 23-vuotiaiden Euroopan-mestaruuden Tallinnassa 2015 tuloksella 673. Saman vuoden Pekingin MM-kilpailuissa hän sijoittui kuudenneksi hypättyään 679. Amsterdamin EM-kilpailuissa 2016 hän sai pronssia tuloksella 665.

Mihambo sijoittui Rio de Janeiron olympialaisissa 2016 neljänneksi ennätyksellään 695. Hän oli viides Birminghamin MM-hallikilpailuissa 2018. Hän voitti Euroopan-mestaruuden Berliinissä 2018 tuloksella 675. Hän sijoittui neljänneksi Glasgow'n EM-hallikilpailuissa 2019. Dohan MM-kisoissa 2019 Mihambo voitti maailmanmestaruuden tuloksella 730. Hän voitti toiseksi sijoittuneen 38 senttimetrin erolla. Toruńin sisäratojen EM-kilpailuissa 2021 hän saavutti hopeaa tuloksella 688. Vuodelle 2021 siirretyissä Tokion olympialaisissa hän voitti kultaa tuloksella 700. Eugenen MM-kisoissa 2022 hän voitti toisen maailmanmestaruutensa tuloksella 712. Münchenin EM-kilpailuissa 2022 hän saavutti hopeaa tuloksella 703. Istanbulin sisäratojen EM-kilpailuissa 2024 hän oli neljäs tuloksella 683. Hän voitti Euroopan-mestaruuden Roomassa 2024 tuloksella 722. Saman vuoden Pariisin olympialaisissa hän saavutti hopeaa tuloksella 698. Apeldoornin sisäratojen EM-kilpailuissa 2025 hän sai pronssia tuloksella 688. Saman vuoden Tokion MM-kilpailuissa hän saavutti hopeaa tuloksella 699.

Mihambon isä on kotoisin Sansibarilta.

## Henkilökohtaiset ennätykset
Lähde: 
;Ulkoradat
* **[[Pituushyppy]]: 730 (2019)**
* Korkeushyppy: 175 (2010)
* 200 metrin juoksu: 23,90 (2018)

;Sisäradat
* **[[Pituushyppy]]: 707 (2020)**
* Korkeushyppy: 178 (2010)

## Lähteet
Robert Urbanek

**Robert Urbanek** (s. 29. huhtikuuta 1987 Łęczyca) on puolalainen kiekonheittäjä. Hän edustaa MKLA Łęczyca-seuraa ja on pituudeltaan 196&nbsp;cm.

Urbanek sijoittui 2012 kuudenneksi Helsingin EM-kilpailuissa ja karsiutui loppukilpailusta Lontoon olympialaisissa. Moskovan MM-kisoissa 2013 hän oli kuudes tuloksella 64,32. Vuonna 2014 hän voitti EM-pronssia Zürichin EM-kisoissa tuloksella 63,81. Hän sai pronssia myös Pekingin MM-kilpailuissa 2015 heitettyään 65,18. Amsterdamin EM-kilpailuissa 2016 hän oli yhdeksäs. Rio de Janeiron olympialaisissa hän karsiutui loppukilpailusta. Lontoon MM-kilpailuissa 2017 hän oli seitsemäs. Hän karsiutui loppukilpailusta Berliinin EM-kilpailuissa 2018, Dohan MM-kilpailuissa 2019, Münchenin EM-kilpailuissa 2022 ja Budapestin MM-kilpailuissa 2023.

Hänen henkilökohtainen ennätyksensä on vuonna 2012 Hallessa heitetty 66,93.

## Henkilökohtaiset ennätykset
* Kiekonheitto: 66,93 (2012)

## Parhaat tulokset kiekonheitossa kausittain
Päivitetty 7.11.2022 

## Lähteet
Thank You Scientist

**Thank You Scientist** on yhdysvaltalainen New Jerseyssä perustettu progressiivinen rock-yhtye. Yhtye on julkaissut studioalbumit  *[[Maps of Non-Existent Places]]* (2012), *[[Stranger Heads Prevail]]* (2016) sekä *Terraformer* (2019) ja EP:n *[[The Perils of Time Travel]]* (2011). Yhtye teki sopimuksen levy-yhtiö Evil Ink Recordsin kanssa vuonna 2014.

## Diskografia
### Studioalbumit
*
*
*

### EP:t
*
Richard Oesterreicher

**Richard Oesterreicher** (10. marraskuuta 1932 Wien, Itävalta – 17. tammikuuta 2023 Wien) oli itävaltalainen kapellimestari ja jazzmuusikko. Hän opiskeli pianon ja kitaran soittoa Wienin konservatoriossa. Österreicher liittyi ORF:n big bandiin vuonna 1972, ja hänet nimettiin orkesterin musiikilliseksi johtajaksi vuonna 1976. Tuona aikana hän sävelsi tunnusmusiikit ORF:n ohjelmille *Wer A sagt*, *Champion*, *O du mein Österreich* ja *Countdown*. Vuonna 1981 hän perusti *Richard Oesterreicher-Big-Bandin*, joka on toiminut yhteistyössä monien TV-ohjelmien ja viihdetaiteilijoiden, kuten Udo Jürgensin, Peter Alexanderin, Bill Ramseyn, Caterina Valenten, Kurt Sowinetzin, José Carrerasin, Edita Gruberován ja Marianne Mendtin kanssa.

Oesterreicher toimi myös 12 kertaa Itävallan kapellimestarina Eurovision laulukilpailussa, vuosina 1978–1987, 1990 ja 1991.

## Lähteet

## Aiheesta muualla
In Hollywood with Potash and Perlmutter

**In Hollywood with Potash and Perlmutter** (Isossa-Britanniassa nimellä *So This Is Hollywood*) on Alfred E. Greenin ohjaama yhdysvaltalainen mykkä komediaelokuva, joka sai ensi-iltansa vuonna 1924. Elokuvan pääosissa ovat 
Alexander Carr, George Sidney, Vera Gordon ja Betty Blythe.

*In Hollywood with Potash and Perlmutter* perustuu Montague Glassin ja Jules Eckert Goodmanin Broadway-näytelmään *[[Business Before Pleasure]]*, jonka pohjalta Montague Glass ja Frances Marion laativat elokuvan käsikirjoituksen. Alkuperäinen Broadway-näytelmä sai ensi-iltansa 15. elokuuta 1917, ja sitä esitettiin 357:n esityksen verran kesäkuuhun 1918 asti. Glass myös laati elokuvaan välitekstit. Elokuvan tuotantoyhtiönä oli Samuel Goldwyn Productions, ja sen työnimenä oli *Potash and Perlmutter at Hollywood*. *In Hollywood with Potash and Perlmutter* sai Yhdysvaltain ensi-iltansa New Yorkissa 29. syyskuuta vuonna 1924. First National Pictures toimi elokuvan levittäjänä. Elokuva on jatko-osa vuonna 1923 ilmestyneelle *[[Yhtiön rakkausseikkailu eli Potash & Perlmutter]]*, ja kolmas osa *[[Lentävä juutalainen]]* sai ensi-iltansa vuonna 1926.

## Näyttelijät

## Lähteet

## Aiheesta muualla
* 
* 
*
Francis Bay

**Francis Bay,** oik. *Frans Bayetz*, (24. joulukuuta 1914, Rijkevorsel - 24. huhtikuuta 2005, Bonheiden) oli belgialainen kapellimestari. Hän johti omaa big bandia *Francis Bay and His Big Band* ja toimi Belgian kapellimestarina Eurovision laulukilpailussa vuosina 1959, 1961, 1963, 1967, 1969, 1971, 1973, 1975 ja 1979 eli jokaisena parittomana vuonna, kun Belgian hollanninkielinen yleisradioyhtiö BRT (nyk. VRT) on ollut vastuussa maan euroviisuosallistumisesta, lukuun ottamatta vuosia 1965 ja 1977.

## Lähteet

## Aiheesta muualla
*
Paul Oxley

**Paul Oxley** (oikealta nimeltään **Malcolm Campbell**, s. 9. elokuuta 1953) on Helsingissä asuva englantilainen lauluntekijä ja tuottaja. Hänet tunnetaan parhaiten Paul Oxley’s Unit -yhtyeen laulajana ja lauluntekijänä. 

Suomalaisen tyttöystävän myötä Oxley muutti vuonna 1979 Britanniasta Tammisaareen. Studioalalla työskennellyt Oxley pääsi äänimieheksi tammisaarelaiseen The Basement Band -yhtyeeseen. Yhtyeen jäsenet olivat suomenruotsalaiset Ulf Enberg (kitara), Kjell Ekholm (basso), Janne Romberg (rummut) ja Björn Åkerberg (kosketinsoittimet).  

Muusikoiden huomattua, että Campbell osasi myös laulaa, häntä pyydettiin yhtyeen jäseneksi. Malcolm Campbellin nimi oli kuitenkin suomalaisjäsenille vaikea lausua, joten Campbell keksi helpommin lausuttavan taiteilijanimen Paul Oxley. Aluksi nimellä Paul Oxley’s Radio toimineen yhtyeen julkaistessa tuplasinglensä ”Another Heartbreak&thinsp;/&thinsp;The Judge and the Jury” vuonna 1980, Oxley oli kuitenkin jo palannut Englantiin. ”Another Heartbreak” sai mukavasti radiosoittoa, nousten lopulta listaykköseksi. Oxleytä pyydettiin palaamaan Suomeen tekemään muutaman keikan. Paul Oxley's Unitin varsinainen menestys alkoi kesän 1981 keikoilta ja alkusyksystä ilmestyneellä esikois-LP:llä *[[Living in the Western World]]*. Aikakaudelle uudenlainen melodinen ja energinen pop iski suomalaiseen nuorisoon platinalevyn verran yli 65&nbsp;000 kappaleen myynnillään. Suurimpia menestyskappaleita olivat ”Spanish Bars”, ”Terry’s Inside” ja nimikappale ”Living in the Western World”.

Paul Oxley’s Unitin lisäksi Oxley on kirjoittanut musiikkia useille suomalaisille ja kansainvälisille artisteille. Vuonna 2011 Japanissa nousi listaykköseksi KAT-TUN-nimisen yhtyeen kappale *Birth*, jonka Oxley teki yhdessä Janne Hyötyn kanssa. Oxleyn lauluja on ollut mukana Euroviisukarsinnoissa: Nina Lassanderin "Cider Hill" -kappale tuli toiseksi Suomen karsinnoissa 2010. Hän oli myös mukana kirjoittamassa vuoden 2012 kappaletta "Better" Jessica Wolffille. Oxley työskentelee studiossaan Helsingissä.

## Tuotanto

### Paul Oxley's Unit

#### Albumit
* *[[Living in the Western World]]* (1981)
* *[[Both Sides of the Equator]]* (1982)
* *[[After the Party]]* (1983) (julkaistiin yhtyenimellä Unit 6)
* *The Paul Oxley's Unit Collection* (1987)
* *The Magic* (1996)
* *Spanish Bars – The Very Best of Paul Oxley's Unit* (2001)
* *Collections* (2007)
* *Living in the Western World* (30 year anniversary album/DVD) (2011)
* *Black Gold* (35 year anniversary album) (2015)
* *All the Gods Were Happy* (2019)

### Soolotuotanto

#### Singlet
* *Lazy Dayzzz* (2008)
* *If I Knew Then* (2008)

#### Albumi
* *Eden Wakes* (2008)

## Lähteet

## Aiheesta muualla
Jumping Flash!

**Jumping Flash!** on Exactin kehittämä tasohyppely/ensimmäisen persoonan ammuntapeli. Peli on julkaistu vuonna  PlayStationille.

Peli on ensimmäinen aidosti kolmiulotteinen tasohyppelypeli. Pelissä ohjataan robottijänistä nimeltä Robbit.

Peli on myöhemmin julkaistu myös PlayStation Networkiin ladattavaksi.

Pelistä on julkaistu myös jatko osa, jonka nimi on Jumping Flash! 2.

## Lähteet

## Aiheesta muualla
* 
* 
*Peli GameFAQsin sivuilla
Kotokolit

**Kotokolit** (myös *temit*, *tembat*) ovat gurilaista kieltä puhuva kansa etupäässä Ghanassa ja Togossa. Heitä arvioidaan olevan 350&nbsp;000 henkeä.

Burkina Fason Gurman alueelta kotoisin olevat kotokolit asettuivat 1600- ja 1700-luvuilla Sokodén seudulle. He alkoivat kääntyä islamiin 1800-luvulla. Nykyään yli 80 % kotokoleista on muslimeja.

## Lähteet
Bokot

**Bokot** ovat mandelaista bokon kieltä puhuva kansa historiallisella Borgun alueella Beninin koillisosassa ja Nigerian länsiosassa. He ovat kulttuuriltaan lähellä barboja. Nigeriassa myös hausat ovat vaikuttaneet bokojen kulttuuriin.. Beninissä bokoja arvioidaan olevan 30&nbsp;000 henkeä.

## Lähteet
Miloš Milović

**Miloš Milović** (s. 22. joulukuuta 1995 Budva, Jugoslavia) on montenegrolainen jalkapalloilija. Hän on pelipaikaltaan oikea laitapuolustaja, mutta kykenee myös pelaamaan keskellä.

Milović siirtyi Honkaan elokuussa 2014 Montenegron pääsarjassa pelaavasta FK Mogren Budvasta. Hän debytoi Veikkausliigassa 13. elokuuta, kun Honka hävisi Turun Palloseuralle 1–2. Milović on pelannut myös Montenegron poikamaajoukkueissa yhteensä 14 ottelua.

## Lähteet
* 
* http://www.mtv.fi/sport/jalkapallo/veikkausliiga/uutiset.shtml/2014/08/1922745/fc-honka-varvasi-montenegrosta-ja-myllypurosta 
* http://www.scoresway.com/?sport=soccer&page=person&id=214370
Cindy Roleder

**Cindy Roleder** (s. 21. elokuuta 1989 Karl-Marx-Stadt, Itä-Saksa) on saksalainen pika-aitajuoksija. Hänen ennätyksensä on vuonna 2015 Pekingissä MM-kilpailuissa juostu 12,59. 

Roleder voitti pronssia alle 23-vuotiaiden EM-kisoissa Ostravassa vuonna 2011. Vuoden 2012 kesäolympialaisissa Lontoossa hän selviytyi semifinaaleihin. Helsingin EM-kilpailuissa 2012 hän oli seitsemäs ja Sopotin 2014 MM-hallikilpailuissa 60 metrin aitajuoksussa kuudes. Roleder voitti pronssia EM-kisoissa vuonna 2014 Zürichissä tuloksella 12,82. Vuoden 2015 MM-kilpailuista Pekingistä Roleder saavutti yllättäen hopeaa omalla ennätyksellään. Hän voitti Euroopan-mestaruuden Amsterdamissa 2016 ajalla 12,62. Rio de Janeiron olympialaisissa hän oli viides.

Sisäratojen EM-kilpailuissa Belgradissa 2017 Roleder voitti kultaa 60 metrin aitajuoksussa ajalla 7,88. Birminghamin MM-hallikilpailuissa 2018 hän sijoittui viidenneksi. Berliinin EM-kilpailuissa 2018 hän sai pronssia 100 metrin aitajuoksussa ajalla 12,77. Glasgow’n EM-hallikilpailuissa 2019 hän saavutti hopeaa ajalla 7,97. Dohan MM-kilpailuissa 2019 hän karsiutui välierissä.

Hän on 178 senttimetriä pitkä ja edustaa LAZ Leipzigia.

## Lähteet
* 
* http://www.european-athletics.org/athletes/group=R/athlete=131471-roleder-cindy/index.html
* Tilastopajan profiili
Bahawalnagarin piirikunta

**Bahawalnagarin piirikunta** (pandžabiksi ja , ) on yksi Pakistanin Punjabin provinssin 36 piirikunnasta. Se rajautuu etelästä ja idästä Intiaan, lännestä Bahawalpurin piiriikuntaan ja pohjoisesta Sutlej-jokeen. Piirikunta on jaettu viiteen tehsiliin: Bahawalnagar, Chishtian, Fortabbas, Haroonabad ja Minchanabad.

Suurin osa Bahawalnagarin piirikunnan asukkaista puhuu äidinkielenään pandžabia. Piirikunnassa asuu myös paljon urdun ja saraikin puhujia.

Ennen Pakistaniin liittämistä Bahawalnagarin alue kuului Bahawalpurin kuningaskuntaan.

## Lähteet
Andy Vernon

**Andrew James ”Andy” Vernon** (s. 7. tammikuuta 1986 Fareham, Englanti) on brittiläinen kestävyysjuoksija, joka kilpailee 5&nbsp;000 ja 10&nbsp;000 metrillä. 5&nbsp;000 metrillä Vernonin ennätys on 13.11,50 ja 10&nbsp;000 metrillä 27.42,62. Vernon edustaa Aldershot, Farnham & Districtiä.

Vernon saavutti maastojuoksun EM-kilpailuissa alle 20-vuotiaiden sarjassa hopeaa 2005 sekä alle 23-vuotiaissa pronssia 2007 ja hopeaa 2008. Miesten kilpailussa hän oli 2009 kahdestoista ja sai hopeaa joukkuekilpailussa. Hän voitti kultaa 2011 kesäuniversiadeissa Shenzhenissä Kiinassa 5&nbsp;000 metrillä. Maastojuoksun EM-kisoissa hän oli 2011 kahdeksas ja sai hopeaa joukkuekilpailussa. Seuraavana vuonna hän oli henkilökohtaisessa kilpailussa kolmastoista ja joukkuekilpailussa hopealla. Vuonna 2013 Serbian Belgradissa hän sijoittui sekä henkilökohtaisella että joukkuematkalla kolmanneksi. 

Vernon sijoittui 2014 Sopotin sisäratojen MM-kilpailuissa 3&nbsp;000&nbsp;metrillä 11:nneksi. Saman vuoden Glasgow'n Kansainyhteisön kisoissa hän oli 5&nbsp;000&nbsp;metrillä kuudes. Yleisurheilun EM-kisoissa 2014 Zürichissä Vernon otti hopeaa 10&nbsp;000 metriltä maanmiehensä Mo Farahin jälkeen ja pronssia samoista kisoista 5&nbsp;000 metriltä. Rio de Janeiron olympialaisissa 2016 hän sijoittui 10&nbsp;000&nbsp;metrillä 25:nneksi. Saman vuoden maastojuoksun EM-kilpailuissa hän oli viides ja voitti kuitaa joukkuekilpailussa. Berliinin EM-kilpailuissa 2018 hän sijoittui 10&nbsp;000&nbsp;metrillä viidenneksi.

## Lähteet
* 
* http://www.european-athletics.org/athletes/group=V/athlete=140477-vernon-andy/index.html
* 
* The-sports.orgin profiili
Vihertytönkorento

**Vihertytönkorento** (*Coenagrion armatum*) on tytönkorentojen heimoon kuuluva vihertävä sudenkorento. Sen lentoaika on toukokuun loppupuolelta elokuun alkuun. Päälentoaika on kesäkuussa, ja heinäkuun alussa aikuisia korentoja ei enää juuri ole.

## Ulkonäkö ja koko

Vihertytönkorento muistuttaa ulkonäöltään muita tytönkorentoja. Koiraalla on hyvin suuret perälisäkkeet ja takaruumiin toisen jaokkeen yläpinnalla kulmikas musta kuvio, jonka etupuolella on kaksi pitkittäistä viivaa. Naaraan takaruumiin toinen ja kahdeksas jaoke ovat edestä enimmäkseen vaaleat. Kahdeksannessa jaokkeessa sijaitsevat tummat kuviot, jotka kääntyvät useimmiten ulospäin. Naaraalla on myös kauluksessa melkein suorakulmainen keskiliuska ja keskellä pieni lovi. Vihertytönkorennon siipitäplät ovat useimmiten yksiväriset ja melko tummat.

Vihertytönkorennon takaruumiin pituus on 23–27&nbsp;mm ja takasiiven pituus 16–22&nbsp;mm.

## Levinneisyys ja elinympäristö

Vihertytönkorento on Suomessa jokseenkin harvinainen mutta paikallisesti joskus hyvinkin runsaslukuinen. Sopivissa olosuhteissa saattaa elää tuhansia yksilöitä kerralla. Lajin elinaluetta Suomessa ovat saviperäiset maat rannikolla ja harvemmassa sisämaan järvillä Etelä-Lappiin asti. Joitakin yksittäisiä esiintymiä on myös pohjoisempana Lapissa. Lajin koko esiintymisalue sijoittuu Pohjois- ja Keski-Eurooppaan sekä Aasiassa 50° ja 60° leveyspiirien väliselle alueelle Kamtšatkalle asti.

Lajin elinympäristöä ovat monenlaiset vesialueet. Näistä yleisimpiä ovat merenlahdet, järvet ja pienet lampareet, joissa on runsaasti kasvillisuutta, erityisesti järvikortetta.

## Lähteet

## Aiheesta muualla
* Vihertytönkorento Korentowikissä
Get Scraped

**Get Scraped** on deadmau5:n ensimmäinen täyspitkä albumi, joka julkaistiin CD:nä vuonna 2005 ja digitaalisena vuonna 2006. Albumi julkaistiin itsenäisellä levymerkillä nimeltään ZOOLOOK.  

Albumi eroaa tyylillesti deadmau5:n uudemmasta ja paremmin tunnetusta progressiivisen housen soundista. Monissa kappaleissa on vaikutteita mm. IDM, ambient, downtempo, noise pop ja trip hop -tyylilajeista.

## Kappaleet
Juuso-Matti Pajuranta

**Juuso-Matti Pajuranta** (s. 1. kesäkuuta 1994 Vammala) on suomalainen autourheilija. Kilpaileminen alkoi kartingin parissa vuonna 2000. Karting-vuosina kilpailuja oli Suomessa ja Euroopan radoilla. Vuonna 2009 Pajuranta ajoi itselleen KF3- luokassa SM-pronssia ja samana vuonna ajoi KF3- luokassa Euroopan mestaruus 10:nneksi. 2010 Pajuranta voitti KF1-luokassa SM-kultaa ja ajoi KF2-luokassa SM-hopeaa. Pajuranta ajoi 2011 itselleen toisen suomenmestaruuden luokassa KF2. 

Vuonna 2012 hän kilpaili pelkästään ulkomailla, kiertäen Saksan- ja Euroopan mestaruussarjat sekä muutamia Italian kilpailuja entisen F1- kuljettaja Robert Kubican kartingtiimissä. Kaudella 2013 Pajuranta ajoi KF2 & KZ2 luokissa muutamia kilpailuja Italiassa. 

2014 Juuso-Matti siirtyi kilpailemaan Fiat Abarth 500:lla , jossa hän kilpailee Euroopan- ja Italian mestaruussarjoissa. Pajuranta voitti heti ensimmäisenä vuotena molempien sarjojen mestaruudet. Vuonna 2015 hän siirtyi Fiat Abarth 695- luokkaan ja voitti Italian mestaruussarjan ja oli toinen Euroopan mestaruussarjassa. 

Vuodesta 2010 lähtien hän on ollut mukana AKK Driver Academy valmennusryhmässä.

## Aiheesta muualla
www.jmpajuranta.fi
Mehringplatz

**Mehringplatz** on pyöreä aukio Berliinin keskustassa Friedrichstrassen eteläpäässä, Kreuzbergin kaupunginosassa, aivan Landwehrkanalin pohjoispuolella. Se muodostaa Friedrichstadtin alueen eteläkärjen. Suoraan aukion eteläpuolella sijaitsi aikanaan Hallesches Tor -kaupunginportti.

Aukio rakennettiin vuonna 1734, ja se tunnettiin alkuaan nimellä Rondell, Rondel tai Rondeel. Se oli alkujaan yksi kolmesta Friedrichstadtin laajennuksen yhteydessä 1700-luvun alussa kaupungin reunoille rakennetusta geometrisesta aukiosta; kaksi muuta ovat nelikulmion muotoinen Pariser Platz ja kahdeksankulmainen Leipziger Platz. Rondell-aukio oli 1800-luvun alkuun saakka Berliinin rakennetun kaupunkialueen eteläinen päätepiste. Se nimettiin vuonna 1815 *Belle-Alliance-Platziksi*. Nimi viittasi Waterloon taisteluun, sillä marsalkka Blücher oli ehdottanut kyseisen taistelun nimeämistä taistelupaikan lähellä sijainneen Belle Alliance -nimisen majatalon mukaan, jossa oli ollut Napoleonin päämaja taistelun aikana. Vuonna 1946 nimi muutettiin *Franz-Mehring-Platziksi* ja vuotta myöhemmin nykyiseen muotoonsa. Se viittaa toimittaja ja poliitikko Franz Mehringiin. Aukio muodosti aikanaan juhlavan päätteen keskustan läpi kulkevalle Friedrichstrasselle, mutta aukiota ympäröineet rakennukset tuhoutuivat toisessa maailmansodassa. Niiden tilalle rakennettiin 1960- ja 1970-luvuilla tavallisia asuinkerrostaloja.

Mehringplatzin keskellä on Friedenssäule (”Rauhanpylväs”) -niminen muistomerkki, joka pystytettiin vuonna 1843. Sen suunnitteli arkkitehti Christian Gottlieb Cantian ja pylvään huipulla olevan voitonjumalatar Viktorian patsaan veisti kuvanveistäjä Christian Daniel Rauch. Pylväs on noin 19 metriä korkea.

## Lähteet

## Aiheesta muualla
Nokia Lumia 930

**Nokia Lumia 930** on puhelinvalmistaja Nokian huhtikuussa 2014 julkaisema älypuhelin. Puhelimessa on Windows Phone 8.1 käyttöjärjestelmä. Puhelin on saatavilla oranssina, vihreänä, mustana ja valkoisena. 

Puhelimessa on 5 tuuman AMOLED-näyttö, sen näytön tarkkuus on 1&nbsp;080&nbsp;×&nbsp;1&nbsp;920 ja siinä on 441 pikseliä tuumalla. Puhelimen kamerassa on 20 megapikselin kenno. Tallennuskapasiteetti puhelimessa on 32 gigatavua ja Microsoftin One Drive -pilvipalvelussa on lisäksi käytössä seitsemän gigatavua maksutonta tallennustilaa. Puhelimessa ei ole sd-korttipaikkaa.

Nokia Lumia 930:n paino on 167 grammaa ja mitat  137&nbsp;×&nbsp;71 millimetriä, paksuus on 9,8 millimetriä. Puhelimen takakuori on polykarbonaattia ja kehys alumiinia.

## Lähteet
Luettelo Kreikan kunnista

Tämä on luettelo Kreikan kunnista. Vuoden 2019 Kleisthenes I -suunnitelmana tunnetusta aluehallintouudistuksesta lähtien Kreikassa on yhteensä 332 kuntaa.

## Katso myös

* Kreikan hallinnolliset alueet
* Kreikan kunnat
* Luettelo Kreikan kaupungeista

## Lähteet
Phenacodontidae

**Phenacodontidae** oli lahkoon Condylarthra kuuluva heimo, joka eli Paleoseenikaudelta Eoseenikaudelle Euroopassa ja Pohjois-Amerikassa. Heimon jäänteitä on löydetty paljon ja niiden tutkiminen on auttanut monien nisäkäsryhmien määrittämisessä, kuten kavioeläimet, sorkkaeläimet, Norsueläimet ja Valaat.

## Sukuja ja lajeja
* Suku *Tetraclaenodon*
** *puerensis*
** *serpentrionalis*
* Suku *Ectocion*
** *collinus*
** *cedrus*
** *mediotuber*
** *major*
** *osbornianus*
** *parvus*
** *superstes*
* Suku *[[Phenacodus]]*
** *matthewi*
** *bisonensis*
** *grangeri*
** *magnus*
** *wortmani*
** *intermedius*
** *trilobatus*
** *teilhardi*
** *lemoinei*
** *condali*
* Suku *Copecion*
** *brachypternus*
** *davisii*

## Lähteet

## Aiheesta muualla
* http://blobs.sientificamerican.com/tetrapod-zoology/2013/08/08/phenacodontidae-i-feel-like-i-know-you